

**OSJEČKO-BARANJSKA ŽUPANIJA**

**OPĆINA VLADISLAVCI**

**OPĆINSKI NAČELNIK**

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18) Općinski načelnik Općine Vladislavci dana 02. lipnja 2020. godine, donosi

**ZAKLJUČAK**

**I.**

Utvrđuje se prijedlog Odluke o načinu upravljanja i korištenja sportskih građevina

u vlasništvu Općine Vladislavci.

**II.**

Prijedlog Odluke iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Odluke iz točke I. ovog Zaključka.

**IV.**

Ovaj Zaključak stupa na snagu danom donošenja.

KLASA: 620-01/20-01/01

URBROJ:2158/07-02-20-1

Vladislavci, 02. lipnja 2020.

**Općinski načelnik**

Marjan Tomas

Temeljem članka 35. stavka 2. i članka 391. stavka 1. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14), članka 65. stavka 2. i članka 69. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19 i 47/20) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18 i 4/20), Općinsko vijeće Općine Vladislavci, na svojoj 24. sjednici održanoj dana 8. lipnja 2020. godine donosi

**Odluku** **o načinu upravljanja i korištenja sportskih građevina**

**u vlasništvu Općine Vladislavci**

**I. OPĆE ODREDBE**

Članak 1.

Ovom se Odlukom uređuje način upravljanja i korištenja javnih sportskih građevina i drugih sportskih građevina u vlasništvu Općine Vladislavci.

Članak 2.

Javnim sportskim građevinama smatraju se građevine koje su u vlasništvu Općine Vladislavci, te se trajno koriste u izvođenju programa javnih potreba u sportu.

Sportskim građevinama smatraju se uređene i opremljene površine i građevine u kojima se provode sportske aktivnosti, a koje osim općih uvjeta propisanih posebnim propisima za te građevine zadovoljavaju i posebne uvjete u skladu s odredbama Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19 i 47/20).

**II. SPORTSKE GRAĐEVINE**

Članak 3.

Ovisno o značenju za sport Općine Vladislavci i načinu upravljanja, javne sportske građevine i druge sportske građevine u vlasništvu Općine Vladislavci su:

1. sportska građevina – javna zgrada svlačionica i zemljište za sport i rekreaciju na k.č.br. 819/1, k.o. Vladislavci,
2. sportska građevina – javna zgrada svlačionica i zemljište za sport i rekreaciju na k.č.br. 183/1, k.o. Dopsin.

**III. UPRAVLJANJE SPORTSKIM GRAĐEVINAMA**

Članak 4.

U poslove upravljanja sportskim građevinama ubrajaju se slijedeći poslovi:

1. redovito, tekuće i investicijsko održavanje sportske građevine u građevinskom i funkcionalnom smislu, prema namjeni građevine, a posebno za provođenje programa javnih potreba u sportu Općine Vladislavci,

3. primjerena zaštita sportske građevine,

4. određivanje i provođenje unutarnjeg reda u sportskoj građevini,

5. primjereno osiguranje sportske građevine,

6. obavljanje povremenih i godišnjih pregleda sportske građevine radi utvrđivanja njezinog stanja u građevinskom i funkcionalnom smislu,

7. kontrola korištenja sportske građevine sukladno sklopljenim ugovorima,

8. drugi poslovi koji, prema posebnim propisima, spadaju u upravljanje sportskom građevinom.

Za investicijsko održavanje u smislu adaptacije i dogradnje postojećih građevina, izgradnju novih građevina, kao i svih ostalih investicijskih ulaganja, upravitelj je obvezan ishoditi suglasnost vlasnika nekretnine.

Ovisno o uvjetima nositelj investicijskih radova na sportskom objektu mogu biti i upravitelj i Općina Vladislavci ovisno o prilikama i izvorima financiranja.

Upravitelj sportskih građevina ne može opteretiti i otuđiti građevine bez suglasnosti vlasnika nekretnine.

Članak 5.

Način upravljanja i korištenja sportskih građevina uređuje se ovisno o njihovu značenju za sport na području Općine Vladislavci i provođenju programa javnih potreba u sportu Općine Vladislavci.

Vlasnik sportske građevine iz članka 3. ove Odluke je Općina Vladislavci, a ista se daje na upravljanje sportskim udrugama s područja Općine Vladislavci, sukladno važećem Pravilniku o kriterijima, mjerilima i postupku dodjele prostora u vlasništvu Općine Vladislavci na uporabu udrugama.

Članak 6.

Upravljanje građevinama povjerava se na određeno vrijeme od 5 godina, bez naknade, a isto se može prekinuti sukladno važećem Pravilniku o kriterijima, mjerilima i postupku dodjele prostora u vlasništvu Općine Vladislavci na uporabu udrugama.

Članak 7.

Način upravljanja i korištenja sportskih građevina iz članka 3. ove Odluke regulira se ugovorom između Općine Vladislavci i upravitelja iz članka 5. ove Odluke.

Ugovor u ime Općine Vladislavci sklapa Općinski načelnik, a u ime upravitelja ovlaštena osoba upisana u Registar udruga Republike Hrvatske.

Članak 8.

Predmet upravljanja u pravilu je određena sportska građevina kao jedinstvena cjelina, odnosno svi zatvoreni i otvoreni prostori građevine, sportski i prateći prostori i oprema, te uredske prostorije i prateća oprema.

Članak 9.

Prostori uz sportske građevine koji nisu u izravnoj funkciji sporta mogu se dodijeliti pravnim i fizičkim osobama na korištenje sukladno važećoj Odluci o načinu, uvjetima i postupku raspolaganja imovinom u vlasništvu Općine Vladislavci.

**IV. NADZOR**

Članak 10.

Općina Vladislavci nadzire:

* namjensko korištenje sportske građevine,
* održavanje sportskih građevina,
* korištenje sportskih građevina,
* gospodarenje sportskim građevinama (investicijsko održavanje građevine).

**V. PRIJELAZNE I ZAVRŠNE ODREDBE**

Članak 11.

Na upravljanje i korištenje sportske građevine, ako ovom Odlukom nije određeno drugačije, primjenjuju se opći propisi o upravljanju nekretninama i propisi o sportskim građevinama.

Članak 12.

Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 620-01/20-01/01

URBROJ: 2158/07-01-20-2

U Vladislavcima, 8. lipnja 2020. godine

PREDSJEDNIK

OPĆINSKOG VIJEĆA

Krunoslav Morović